“নতুন মডেলগুলো দেখতে এসেছি”– বলে মেমে “হ্যাঁ, এটা ভাল এক অজুহাত”- সে বলে। মেমে বুঝতে পারে যে সে অহংকারের আগুনে টগবগ করে ফুটছে, আর মরিয়া হয়ে অপমান করার উপায় খোঁজে। কিন্তু সে তাকে সময় দেয় না। “ভয় পেয় না” নীচু স্বরে বলে “এটাই প্রথমবার কোন মেয়ে কোন পুরুষের জন্য পাগল হয়নি”।মেমে এতই অসহায় বোধ করে যে নতুন মডেলগুলো না দেখেই গ্যারেজ ত্যাগ করে প্রচন্ড রাগে কাঁদতে কাঁদতে বিছানায় এপাশ-ওপাশ করে রাতটা কাটায়। লালচুলোদক্ষিন আমেরিকান সত্যিকার অর্থে যাকে তার ভাল লাগতে শুরু করে ছিলতাকে মনে হয় ডায়াপার পরা এক বাচ্চা ছেলে। আর তখনই বুঝতে পারে হলুদ প্রজাপতিগুলো মাউরিসিও ব্যাবিলনিয়ার উদয় হবার আগে আগে আসে। এর আগেও সে দেখেছে ওগুলোকে, বিশেষ করে গ্যারেজের ভেতরে আর দেখে ভেবেছিল, রংয়ের গন্ধে ওগুলো হয়ত এসে থাকবে। মাঝে মাঝে ওগুলিকে অনুভব করছে সিনেমা হলে ওর মাথার উপর ডানা ঝাপ্তাতে। কিন্তু মাউরিসিও ব্যাবিলনিয়া যখন তাকে এমন এক অপচ্ছায়ার মত অনুসরন করতে থাকে যার উপস্থিতি শুধুমাত্র সেই বুঝতে পারত, তখনই সে বুঝতে পারে যে হলুদ প্রজাপতিগুলোর সঙ্গে ওর কোন সম্পর্ক আছে। মাউরিসিও ব্যাবিলনিয়া সর্বসময় উপস্থিতথাকত সর্বসাধারনের কনসার্টে, সিনেমায়, হাই মাস-এ আর ওকে বের করতে মেমের চোখ দিয়ে দেখতে হত না, কারণ প্রজাপতিগুলোই সেটা নির্দেশ করত। একবার দমবন্ধ করা এত ডানা ঝাঁপটানো আউরেলিয়ানো সেগুন্দের কাছে অসহ্য হয়ে পরলে মেমের প্রচন্ড ইচ্ছে জাগে বাবার কাছে সব কিছু স্বীকারকরতে যেমনটি সে প্রতিজ্ঞা করেছিল, কিন্তু তার সহজাত প্রবৃত্তি তাকে বলে এই বার সে সবসময়ের মত হাসবে নাঃ “তোর মা কি বলবে যদি জানতে পারে”। এক সকালে গোলাপ গাছগুলোকে ছাটার সময় ফের্নান্দা পিলে চমকে দেয় এক চিৎকার করে মেমেকে সরিয়ে দেয় বাগানের যে জায়গা থেকে রেমেদিওস লা বেয়্যা স্বর্গারোহন করেছিল সেখান থেকে। হঠাৎ করে এই অনবরত ডানা ঝাঁপটানোর ফলে ফের্নান্দার মনে হয় অলৌকিক সেই ব্যাপারটার পুনরাবৃত্তি ঘটতে যাচ্ছে আর তার মেয়ের বেলাতে ওগুলো ছিল প্রজাপতি। মেমে দেখে ওগুলোকে, যেন অকস্মাৎ জন্ম হয়েছে ওদের আলো থেকে, আর তার বুকটা ধক করে ওঠে। ঐ মুহূর্তে তার কথা মতো পাত্রিসিয়া ব্রাউনের দেয়া উপহার স্বরূপ এক প্যাকেট নিয়ে ঢোকে মাউরিসিও বাবিলনিয়া। মুখের আরক্তিম ভাব লুকিয়ে, মানসিক তোলপার আড়ালে করে,কোমরকমে মুখে স্বাভাবিক হাসি এনে বলে প্যাকেটটা রোলিং এর উপাকেত্ত, কারন তার আঙ্গুল গুলো মাটির লেগে নোংরা হয়ে আছে। আগে কোথায় দেখেছে তা মনে না করতে পেরে কয়েকমাস পর যাকে বাড়ি থেকে বের করে দেবে তার মধ্যে ফের্নান্দা একমাত্র যা লক্ষ্য করে তা হচ্ছে তার চামড়ার জন্ডিসে আক্রান্ত রোগীর মত হলদেটে রং।